Sagaen om forbundsfellene

Sagaen om forbundsfellene, tidligere Sambandsmennenes saga (norrønt Bandamanna saga) er en islendingesaga fra 1200-tallet. Historien foregår i Miðfjörður ca. 1050–1055 og handler om Oddr Ófeigsson og faren Ófeigr Skíðason. Sagaen er kort, og har blitt beskrevet som «eit av dei største kunstverka i den islandske sogelitteraturen»Hallvard Magerøy. «Bandamanna saga» I:  Kulturhistorisk leksikon for nordisk middelalder. Gyldendal, 1956-78, og som den eneste komedie blant sagaene.Bandamanna saga i Store norske leksikon

Odd har vunnet mye rikdom, men står i fare for å miste denne gjennom juridiske renkespill, satt i scene av en gruppe på åtte høvdinger, som er tittelens «sambandsmenn». Odd berges to ganger av farens veltalenhet og lovkyndighet. «Hovuddelen i soga og det mest originale er hendingane på Alltinget, der Ófeigs fantastiske retorikk sigrar i dei mest vonlause situasjonar.» Ofeig gjør seg først til venns med hver enkelt av de åtte - med smiger og smisking, før han deretter spiller dem ut mot hverandre.Fornrit 2011   , forlagspresentasjon av samleutgave av sagaene (pdf)

Sagaen er kjent fra håndskriftet Möðruvallabók fra ca 1340. Det er skrevet på 1200-tallet; en forkortet versjon er kjent fra 1400-tallet. Med sin satire over rettsvesenet har sagaen noen fellestrekk med Soga om Ølhette.Fredrik Paasche. Norsk litteraturhistorie. Bind 1: Norges og Islands litteratur indtil utgangen av middelalderen. Aschehoug, 1924. Kapitlet «Ættesagaen» s 310-344

Verket er utgitt på riksmål i Sigrid Undsets oversettelse: Sambandsmændenes saga (1923), senere Sambandsmennenes saga. Den er oversatt til nynorsk som Soga um Ofeig den Sløge ved Gustav Indrebø (1920) og som Soga om sambandsmennene ved Hallvard Magerøy (1956, 1976).Samlaget, 1976. (Norrøne bokverk; 18) ISBN 82-521-0541-6 Magerøy tok også sin doktorgrad på verket.Studiar i Bandamanna saga, kring gjerd-problemet. København: Munksgaard forlag, 1957 Siste norske utgave Sagaen om forbundsfellene ved Arnhild Mindrebø i fembindsverket Islendingesagaene, 2014.

 Se også 
 Tåtten om Odd Ofeigsson, med den samme hovedpersonen 

 Referanser 

 Eksterne lenker 

 heimskringla.no, dansk fulltekst

Forbundsfellene